SUKKERTOPPEN DISTRIKT ” 175 
kun var ringe; Befolkningen var i højeste Grad ussel, og deres Huse kunde snarere 
kaldes Huler, udgravede i en stor Dynge Snavs, til Dels overgroede og skjulte af 
Græs, saa at man bogstavelig talt kunde gaa over Tagene uden at vide, at der 
boede Mennesker her. Disse Forhold var sikkert medvirkende til, at den store Hun- 
gersnod, der i Vinteren 1856—57 hjemsøgte Sydgrønland og bortrev ialt о. 140 
Mennesker, haardest ramte Napassok, hvor Flertallet af dem døde. Ved Efter- 
retningen om den her indtraadte Nødstilstand sendtes fra Sukkertoppen sidst i 
Januar en Storbaad med Spæk og Tørfisk til Napassok, men naaede ikke ind paa 
Grund af de her lejrede Ismasser. Et Sammentræf af uheldige Omstændigheder, der- 
iblandt, at Sælfangsten totalt mislykkedes, og at Forbindelsen med de nærmest- 
liggende Udsteder var afbrudt, øgede Sulten og Nøden. I den første Uge af Marts 
forsøgte Udliggeren sammen med 9 Grønlændere i en Konebaad at naa Kolonien, 
men Baaden forliste, og hele Besætningen, der havde gravet sig ned i en Snehule 
paa en ©, fandt her Sultedøden. Efter at have afsendt Kajakker med Spek fra 
Kolonien, naaede Bestyreren endelig selv sidst i Marts med sit Fartøj, lastet med 
- Proviant, til den uddøende Plads. Saa sent som 1. April døde i Løbet af Dagen 9 
Mennesker. 
Angmagssivik (S. 106). Paa Rejser langs Kysten nordefter 1723—24 kom 
Egede til Fiskefjorden og var i Juli sidstnævnte Aar ved Delftshaven (se ovfr.) 
for at undersøge Mulighederne for Anlægget af en Koloni ved den derværende store 
Fiskedam. 1725 i Sommeren sendte han en med 6 Folk bemandet Tømmerflaade 
derop med Træ og Bjelker til en Bygning, senere flere Folk til at bryde Sten, og gik 
selv i August derop for at fremme Arbejdet. Aarsagen, hvorfor det paatænkte Anlæg 
opgaves, angives dels at være, at en Flaade med Materialer forliste, dels at den her 
herskende ulidelige Myggeplage fordrev Folkene. Р. О. Walloe nævner 1 sin Dagbog 
1751 »det bekendte Fiskenæs eller Niakorngonartok« og omtaler Egedes Planer 
med Stedet. Angmagssivik indtil dens Bund undersøgtes 1913 i historisk-topogra- 
fisk Øjemed af undertegnede Forf., der her paa Næsset Angmagssivik fandt 
tilhugne Sten fra Egedes Tid og lod rejse en Varde. 
Louis Boss. 
